

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA POPOVAC**

**Načelnik Općine Popovac**

**UPUTE ZA PRIJAVITELJE**

**na**

**Javni natječaj**

**za financiranje programa i projekata koje provode udruge,**

**sredstvima iz Proračuna Općine Popovac za 2021. godinu**

Datum objave Javnog natječaja: 19. siječnja 2021. godine

Rok za dostavu prijava: 19. siječnja 2021. godine

CILJEVI JAVNOG NATJEČAJA I PRIORITETI ZA DODJELU SREDSTAVA

**Opći cilj** ovog Javnog natječaja na dostavu projektnih prijedloga je povećati učinkovitost i sposobnost organizacija civilnog društva za preuzimanje veće uloge i odgovornosti kojima se zadovoljavaju potrebe korisnika i potrebe Općine Popovac kao zajednice u cjelini.

**Specifični cilj** ovog Javnog natječaja na dostavu projektnih prijedloga je unaprijediti sposobnosti organizacije civilnog društva za pružanje društvenih usluga korisnicima te potaknuti udruge na unaprjeđenje kvalitete života građana i promicanje položaja i ugleda Općine Popovac.

**Prioriteti** za dodjelu sredstava:

- iz područja sporta, vezano uz sve vidove sporta

- iz područja kulture, vezano uz sve vidove kulturne djelatnosti

- iz humanitarnih djelatnosti, vezano uz brigu za djecu i mlade, braniteljsku populaciju, promicanje ljudskih prava, zaštita poljoprivrede i ruralnog razvoja, šumarstva i lovstva, zaštite okoliša i prirode, te osobe treće životne dobi i dr.

PLANIRANI IZNOSI I UKUPNA VRIJEDNOST JAVNOG NATJEČAJA

Za financiranje programa i projekata u okviru ovog Javnog natječaja raspoloživ je ukupni iznos od 403.000,00 kuna, raspoređen po područjima djelovanja:

- iz područja sporta……………………. 350.000,00 kuna,

- iz područja kulture……............... 32.000,00 kuna,

- iz humanitarnih područja………... 30.000,00 kuna.

|  |  |  |  |
| --- | --- | --- | --- |
| **Programsko područje** | **Najmanji iznos za pojedini program/projekt** | **Najviši iznos za pojedini program/projekt** | **Očekivani broj programa/projekata za financiranje** |
| Sport | 1.000,00 | 170.000,00 | 6 |
| Kultura | 1.000,00 | 20.000,00 | 5 |
| Humanitarna područja | 1.000.00 | 10.000,00 | 6 |

Programi i projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri mogu osigurati sufinanciranje iz vlastitih sredstava ili drugih izvora.

**FORMALNI UVJETI NATJEČAJA**

**PRIJAVITELJI: TKO MOŽE PODNIJETI PRIJAVU?**

***Prihvatljivi prijavitelji***

Pravo podnošenja prijave projekta/programa imaju udruge čiji su ciljevi i djelatnosti usmjereni ka zadovoljenju javnih potreba stanovnika Općine Popovac u području socijalne skrbi, zdravstva i humanitarnih djelatnosti, a kojima temeljna svrha nije stjecanje dobiti i čije aktivnosti Povjerenstvo za provedbu javnog natječaja ne ocijeni kao gospodarsku djelatnost.

Za provođenje projekta/programa nije obvezno partnerstvo, međutim ono se preporučuje iz razloga što je intencija Općine Popovac međusobno povezati organizacije i potaknuti ih na međusobnu suradnju i osmišljavanje zajedničkih aktivnosti.

Prijavitelj može djelovati u partnerstvu s najmanje jednom udrugom. Partneri moraju zadovoljiti sve uvjete prihvatljivosti koji vrijede i za prijavitelja. Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu. Izjavu popunjava i potpisuje svaki od partnera pojedinačno i mora biti priložena u izvorniku.

Prilikom prijave potrebno je voditi računa o tome da je partnerstvo utemeljeno na međusobnim odnosima, na dogovoru ili eventualnom ugovoru o međusobnim pravima i obvezama i da svaki loš odabir partnera u projektu može dovesti u pitanje realizaciju aktivnosti i ostvarenje zacrtanih ciljeva. Općina Popovac potpisuje Ugovor isključivo s prijaviteljem programa/projekta kojeg u konačnici smatra odgovornim za kvalitetnu provedbu programa/projekta te namjensko trošenje sredstava i redovito izvještavanje.

Prijavitelji moraju zadovoljiti sljedeće uvjete:

1. da imaju sjedište na području Općine Popovac ili da provode aktivnosti od općeg interesa za Općinu Popovac;
2. da su upisani u Registar udruga Republike Hrvatske;
3. da su upisani u Registar neprofitnih organizacija pri Ministarstvu financija;
4. da su uskladili svoje statute s odredbama Zakona o udrugama te podnijeli zahtjev Uredu državne uprave u Osječko-baranjskoj županiji za promjenu podataka u Registru;
5. da uredno ispunjavaju obveze iz ranije sklopljenih ugovora o financiranju iz javnih izvora;
6. da se protiv osobe ovlaštene za zastupanje udruge i voditelja projekta/programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;
7. da vode transparentno financijsko poslovanje u skladu sa zakonskim propisima,
8. da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine.

DODATNO ZAUDUGE U SPORTU:

1. da su upisani u registar sportskih djelatnosti

**Uz gore navedene obrasce, prijavitelji su obvezni dostavi i sljedeću dokumentaciju:**

1. Izvadak (ne stariji od tri mjeseca od objave javnog natječaja) iz registra Udruga ili preslika Rješenja iz Registra udruga Republike Hrvatske;
2. Ukoliko udruga nije ishodovala novo Rješenje Ureda državne uprave u Osječko-baranjskoj županiji, a uredno je predala Zahtjev za upis promjena u Registru, potrebno je dostaviti dokaz o podnošenju zahtjeva;
3. Uvjerenje nadležnog suda, ne starije od šest (6) mjeseci od dana objave javnog natječaja, da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) i voditelja programa ne vodi prekršajni, odnosno kazneni postupak u skladu s odredbama Uredbe ili pisanu izjavu o nekažnjavanju;
4. Potvrdu Porezne uprave o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu ne stariju od 30 dana.

Napomena*:*

Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje ima prebivalište ili je potrebno ispisati osobnu izjavu o nekažnjavanju.

Potvrdu o nepostojanju duga prema Općini Popovac nije nužno dostavljati jer će stanje duga po službenoj dužnosti utvrditi Upravni odjel za društvene djelatnosti, upravne, opće, pravne i imovinske poslove Općine Popovac.

***Neprihvatljivi prijavitelji***

Pravo prijave na natječaj nemaju:

- organizacije koje su osnovane za stjecanje dobiti, obrti i trgovačka društva;

- udruge koje nisu upisane u Registar neprofitnih organizacija;

- strukovne udruge čiji rad/djelatnost nije direktno ili indirektno vezana za kulturu, zdravstvenu zaštitu i društvene djelatnosti;

- udruge koje su nenamjenski trošile prethodno dodijeljena sredstva iz Programa javnih potreba Općine Popovac (nemaju pravo prijave sljedeće godine, računajući od godine u kojoj su provodile program);

- udruge koje su u stečaju;

- udruge koje imaju dugovanja prema državnom proračunu, proračunu Općine Popovac, te drugim javnim tijelima;

- udruge čiji je jedan od osnivača politička stranka.

**TROŠKOVI KOJI ĆE SE FINANCIRATI**

***Prihvatljivi izravni troškovi***

Pod **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti prijavljenog programa

Sredstvima natječaja smiju se financirati samo stvarni i prihvatljivi troškovi nastali provođenjem projekta/ programa. Prilikom procjene projekta/programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

U okviru programa/projekta će se financirati aktivnosti koje su direktno povezane s ostvarenjem cilja definiranog prijavljenim programom odnosno projektom i doprinose pozitivnim promjenama, kojima se potiče razvoj i zadovoljavaju javne potrebe građana Općine Popovac.

***Aktivnosti koje nisu prihvatljive za financiranje***

U okviru programa/projekta nisu prihvatljive aktivnosti od kojih isključivu korist imaju voditelji projekta/programa, manji broj članova organizacije ili s njima povezani subjekti te aktivnosti koje nisu skladu s Javnim natječajem.

***Prihvatljivi troškovi koji će se financirati ovim javnim natječajem***

Sredstvima ovog Javnog natječaja mogu se financirati odnosno sufinancirati samo stvarni i prihvatljivi troškovi, nastali za vrijeme razdoblja provedbe programa ili projekta u skladu s Ugovorom,osim troškova koji se odnose na završne izvještaje, troškove revizija, a plaćeni su do datuma odobravanja završnog izvještaja. Isti moraju biti navedeni u ukupnom predviđenom proračunu programa/projekta. Prihvatljivi troškovi nužni su za provođenje programa/projekta koji je predmet dodjele financijskih sredstava. Predmetni troškovi podliježu provjeri i računovodstveno su evidentirani kod korisnika financiranja prema važećim propisima o računovodstvu neprofitnih organizacija. Treba voditi računa o umjerenosti, opravdanosti i usuglašenosti sa zahtjevima racionalnog financijskog upravljanja sukladno načelima ekonomičnosti i učinkovitosti.

***Prihvatljivi izravni (direktni) troškovi***

Prihvatljivim troškovima smatraju se svi troškovi direktno povezani s provedbom prihvaćenih

programa i projekata. Ovisno o vrsti programa i projekta koji se provodi, slijedeći troškovi smatraju se prihvatljivim i biti će financirani iz Proračuna Općine Popovac:

* troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću, sukladno odredbama ovog Pravilnika i Uredbe;
* putni troškovi i troškovi dnevnica za zaposlenike i druge osobe koje sudjeluju u projektu ili programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).

***Prihvatljivi neizravni (indirektni) troškovi***

Osim izravnih, korisniku financiranja se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, poštanske usluge, troškovi zakupa poslovnog prostora i drugi indirektni troškovi koji nisu povezani s provedbom programa, u maksimalnom iznosu do 20% ukupnog odobrenog iznosa financiranja iz Proračuna Općine Popovac.

***Neprihvatljivi troškovi***

Neprihvatljivim troškovima, odnosno troškovima koji se ne mogu financirati sredstvima Proračuna, smatraju se:

- dugovi i stavke za pokrivanje gubitaka ili dugova;

- dospjele kamate;

- stavke koje se već financiraju iz javnih izvora;

- kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;

- gubitci na tečajnim razlikama;

- zajmovi trećim stranama;

- troškovi reprezentacije, hrane i alkoholnih pića ukoliko nisu planirani u okviru promocije određenog programa ili aktivnosti

- troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s upravnim odjelom Općine dio tih troškova može priznati kao prihvatljiv trošak).

**3. NAČIN PRIJAVE**

Za prijavu na Natječaj prijavitelji moraju popuniti propisane natječajne obrasce i dostaviti svu potrebnu dokumentaciju navedenu u Uputama. Prijavitelji su dužni popuniti sva polja u obrascima.

Potrebno je ispuniti sve tražene podatke, ispisati obrazac, potpisati ga i dostaviti poštom ili osobno u pisarnicu Općine Popovac. Obrasci u kojima nedostaju podaci vezani uz sadržaj programa neće biti uzeti u razmatranje. U slučaju da se određene stavke, odnosno aktivnost ne planira provoditi (kao npr. uključivanje volontera i sl.) uz istu je potrebno upisati N/P (nije primjenjivo). Prostor za odgovora nije ograničen, te u slučaju potrebe za dodatnim prostorom prijavitelj može slobodno dodati retke u tablice ili druge dijelove obrasca.

Obrazac je potrebno ispuniti na računalu ili ručno tiskanim slovima.

Ako obrazac prijave programa/projekta sadrži navedene nedostatke, prijava će se smatrati nevažećom.

Propisani obrasci:

* 1. obrazac opisa programa ili projekta
	2. obrazac proračuna programa ili projekta
	3. obrazac za ocjenu kvalitete/vrijednosti programa ili projekta
	4. obrazac izjave o nepostojanju dvostrukog financiranja
	5. obrazac ugovora o financiranju programa ili projekta
	6. obrazac opisnog izvještaja provedbe programa ili projekta
	7. obrazac financijskog izvještaja provedbe programa ili projekta
	8. obrazac izjave o partnerstvu (ako je primjenjivo)

**3.7. GDJE POSLATI PRIJAVU**

Dokumentacija za prijavu u papirnatom obliku šalje se preporučeno poštom, dostavljačem ili osobno (predaja u Jedinstveni upravni odjel Općine, uz napomenu vezanu uz definiranje natječaja, dok se dokumentacija u elektroničkom obliku dostavlja na CD-u, DVD-u ili USB stiku, u prilogu dokumentacije u papirnatom obliku u 1 (jednom) primjerku.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja.

Navedenu tiskanu natječajnu dokumentaciju potrebno je dostaviti u zatvorenoj omotnici, preporučeno poštom na adresu ili osobno u pisarnicu Općine Popovac:

**OPĆINA POPOVAC**

**JEDINSTVENI UPRAVNI ODJEL**

**V. Nazora 32, 31303 Popovac**

Na vanjskome dijelu omotnice potrebno je istaknuti puni naziv i adresu prijavitelja s napomenom:

**„Natječaj za financiranje udruga na području Općine Popovac za 2021. godinu“**

Prijave koje nisu dostavljene na propisani način i ne sadrže svu dokumentaciju koja je propisana natječajem, neće biti uzete u daljnje razmatranje.

**3.8. DATUM OBJAVE NATJEČAJA I ROK ZA PODNOŠENJE PRIJAVE**

Natječaj je otvoren danom objave na internetskim stranicama Općine Popovac od 19. siječnja 2021. godine.

**Rok** za prijavu na natječaj je 19. veljače 2021. **godine do 15.00 sati.** Sve prijave poslane nakon navedenog roka neće biti uzete u razmatranje. Prijava je dostavljena u roku ako je na prijamnom žigu razvidno da je do toga dana zaprimljena u Jedinstvenom upravnom odjelu Općine Popovac ili poslana preporučenom pošiljkom (žig poštanskog ureda).

U slučaju da je prijava dostavljena osobno u Općinu Popovac - Jedinstveni upravni odjel, na istu će se naznačiti datum i vrijeme prijave. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Općine Popovac.

KLASA:008-01/21-01/02

URBROJ: 2100/08-02/21-02

Popovac, 19. siječnja 2021.

 Načelnik Općine Popovac

 Zoran Kontak, v.r.